|  |
| --- |
| Корпоративни комуникации |
| А1 България |
| 0882 201 219 |
| http://www.а1.bg |
| http://www.facebook.com/A1Bulgaria |

София,

20.09.2024 г.

**Започнаха официалните продажби на новия iPhone 16 в А1**

* *Избирай от* ***най-новите модели iPhone 16*** *онлайн или в магазин на А1.*
* *Вземи в брой или на лизинг* ***с план Unlimited Ultra.***
* *Сърфирай в* ***най-бързата мобилна мрежа в България.***

От 20 септември [стартират официалните продажби на най-новите модели на Apple](https://www.a1.bg/iphone-launch) – iPhone 16, iPhone 16 Plus, iPhone 16 Pro и iPhone 16 Pro Max в А1. Устройствата могат да бъдат закупени в брой или на лизинг с планове Unlimited в магазините на телекома и онлайн на A1.bg.

iPhone 16 и iPhone 16 Plus са с изцяло нов чип A18, специален бутон Camera Control и усъвършенствана система от камери. Сред предимствата са и нов Action бутон за бърз достъп до редица полезни функции и подобрена издръжливост на батерията.

iPhone 16 Pro и iPhone 16 Pro Max са задвижвани от чип A18 Pro, който осигурява водеща в индустрията производителност и се отличават с по-големи размери на дисплея, Camera Control, иновативни професионални функции на камерата и значителен скок в живота на батерията.

[iPhone 16 128 GB](https://www.a1.bg/devices/smartphones/iphone-16-black-128-gb?main=1724) може да бъде закупен на лизинг за 52,98 лева на месец за 36 месеца с план Unlimited Ultra или на цена от 1 499,98 лева в брой. По-големият модел, [iPhone 16 Plus 128 GB](https://www.a1.bg/devices/smartphones/iphone-16-plus-black-128-gb?main=1723), се предлага за 62,98 лева на месец или за 1 769,99 лева в брой със същия план. Потребителите могат да избират от цветовете Black, White, Pink, Teal и Ultramarine и варианти с 256 GB и 512 GB памет.

[iPhone 16 Pro 128 GB](https://www.a1.bg/devices/smartphones/apple-iphone-16-pro-black-128gb?main=1725) се предлага на цена от 68,98 лева на месец или 1 949,99 лева в брой с план Unlimited Ultra, докато [iPhone 16 Pro Max 256 GB](https://www.a1.bg/devices/smartphones/apple-iphone-16-pro-max-black-256gb?main=1726) – за 84,98 лева на месец или за 2 399,98 лева в брой със същия план. Тези премиум модели идват в елегантните цветове Natural Titanium, Black Titanium, White Titanium и Desert Titanium, както и конфигурации на паметта до 1 TB.

**Планове Unlimited - безкрайни възможности за забавление и свързаност**

С покупката на нов iPhone 16 клиентите на А1 имат възможността да се възползват от изключително изгодните мобилни планове на телекома, които предлагат неограничени минути и интернет, както и богат избор от дигитални услуги. Сред тях са Netflix, филмите и сериалите на MAX, мобилна телевизия с Xplore TV GO, стрийминг на музика и аудиокниги със Storytel, най-добрите спортни първенства и състезания с каналите на MAX Sport и Diema Xtra, образователните платформи е-просвета и BELL.bg и абонамент за бизнес издания като „Капитал“ и „Мениджър“. В зависимост от избрания план потребителите могат да активират между една и три услуги с безплатен промоционален период до 24 месеца.

**Сърфирайте в най-бързата мрежа в България**

С избора на iPhone 16 и мобилен план от А1 потребителите получават достъп до най-бързата мобилна мрежа в България според Ookla Speedtest с най-висок SpeedScore сред трите телекома. Постижението е за най-бърза скорост на сваляне на данни и най-ниско времезакъснение. Независимо дали става въпрос за стрийминг, онлайн игри или видеоконференции, клиентите на А1 могат да се възползват от изключителното покритие и висока производителност на мрежата.

**Насладете се на пълния потенциал на iPhone 16 с 5G ULTRA**

Потребителите ще се радват на значително подобрено изживяване, като използват мощните възможности на iPhone 16 в най-модерната 5G мрежа на пазара. В момента 5G ULTRA мрежата на А1 предоставя гигабитови скорости и ниско времезакъснение, като покрива 82,6% от населението – във всички населени места с над 3000 жители, ключовите пътни артерии и основните курорти в България с максимално измерени скорости над 1,75 Gbps.

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2023 г. A1 България отчита приходи от 749,7 млн. евро, а сравнимата EBITDA e* *303,7 млн. евро.*

***A1 Group*** *е водещ телекомуникационен доставчик в Централна и Източна Европа с повече от 29 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2023 година възлизат на 5,3 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*